पौडेललाई सहाराको पुरस्कार दिइने
कान्तिपुर टेलिभिजनका पोखरा संवाददाता इन्द्रप्रसाद पौडेललाई यस वर्षको सहारा खेलकुद पत्रकारिता पुरस्कार प्रदान गरिने भएको छ  ।  सहारा क्लबले हरेक वर्ष प्रदान गर्ने उक्त पुरस्कारका राशि २० हजार ५ सय ५५ रुपैयाँ रहेको छ  ।
पोखरा — कान्तिपुर टेलिभिजनका पोखरा संवाददाता इन्द्रप्रसाद पौडेललाई यस वर्षको सहारा खेलकुद पत्रकारिता पुरस्कार प्रदान गरिने भएको छ  । सहारा क्लबले हरेक वर्ष प्रदान गर्ने उक्त पुरस्कारका राशि २० हजार ५ सय ५५ रुपैयाँ रहेको छ  ।पत्रकार नारायण कार्कीको संयोजकत्वमा रहेको प्रतिभा छनोट समितिको सिफारिसलाई क्लबले अनुमोदन गरेको हो । क्लबको २२औं वार्षिकोत्सवका अवसरमा भदौ ३० मा उक्त पुरस्कार प्रदान गरिने भएको छ ।कास्कीको अन्नपूर्ण गाउँपालिका ३ का पौडेलले पोखरामा रहेर २०६२ देखि कान्तिपुर टेलिभिजनमा रिपोर्टिङ गरिरहेका छन् ।